છત્તીસગઢમાં સત્તા જાળવી રાખવા માટે ભાજપ સામે અનેક પડકારો રહેલા છે. છેલ્લા ઘણા વર્ષથી ભાજપની સરકાર અહીં સત્તામાં છે. પ્રથમ તબક્કામાં પ્રચારના છેલ્લા દિવસે ભાજપ અને કોંગ્રેસે સંપૂર્ણ તાકાત ઉમેરી દીધી હતી. અમિત શાહ સવારે રાયપુરમાં ઘોષણાપત્ર જારી કરવાની સાથે સાથે જાહેરસભામાં પણ વ્યસ્ત રહ્યા હતા. રાજનાંદગાંવમાં રોડ શોમાં પણ વ્યસ્ત રહ્યા હતા. યોગી આદિત્યનાથે રાજ્યમાં એક પછી એક આઠ રેલી યોજી હતી. યોગીએ લોરમી, મુંગાલી, સાજા, કવરધામાં રેલી યોજી હતી. યોગી આવતીકાલે પણ વધુ ચાર રેલી યોજનારા છે.